2020. gada 13. augustā Rīkojums Nr. 427

Rīgā (prot. Nr. 47 45. §)

**Par valsts sociālās apdrošināšanas speciālā budžeta ieņēmumu īpatsvara izmaiņām 2020. gadā**

1. Lai novērstu bezdarbnieka pabalsta izdevumu nepārtrauktības risku, veikt izmaiņas likuma "Par valsts budžetu 2020. gadam" 22. panta pirmajā daļā noteiktajā valsts sociālās apdrošināšanas speciālā budžeta ieņēmumu īpatsvarā – palielināt ieņēmumu īpatsvaru nodarbinātības speciālajā budžetā no 4,14 procentiem līdz 6,64 procentiem un samazināt ieņēmumu īpatsvaru invaliditātes, maternitātes un slimības speciālajā budžetā no 19,66 procentiem līdz 17,16 procentiem.

2. Labklājības ministrijai normatīvajos aktos noteiktajā kārtībā iesniegt Finanšu ministrijā priekšlikumus par izmaiņām valsts sociālās apdrošināšanas speciālajā budžetā, ņemot vērā šā rīkojuma 1. punktā minēto valsts sociālās apdrošināšanas speciālā budžeta ieņēmumu īpatsvaru 2020. gada sociālās apdrošināšanas pakalpojumu finansējuma summā.

3. Finanšu ministrijai normatīvajos aktos noteiktajā kārtībā veikt izmaiņas 2020. gada valsts sociālās apdrošināšanas speciālajā budžetā.

Ministru prezidents A. K. Kariņš

Labklājības ministre R. Petraviča